b'\n_START_ARTICLE_\nMegaliitti\n_START_PARAGRAPH_\nMegaliitti on iHM_NEWLINE_isen pystytt\xc3\xa4m\xc3\xa4 suuri kivi, jota on k\xc3\xa4ytetty neoliittisen kauden ja varhaisen pronssikauden monumenteissa. Nimitys on per\xc3\xa4isin kreikan sanoista megas \xe2\x80\x99suuri\xe2\x80\x99 ja lithos \xe2\x80\x99kivi\xe2\x80\x99. Suuret kivet saattavat olla yksitt\xc3\xa4isi\xc3\xa4 pystykivi\xc3\xa4 tai hyvinkin mutkikkaiden rakennelmien osia. Megaliittirakennelmissa ei ole yleens\xc3\xa4 k\xc3\xa4ytetty laastia eiv\xc3\xa4tk\xc3\xa4 ne useinkaan ole patsaista poiketen esitt\xc3\xa4vi\xc3\xa4. Vaikka megaliittikivet ovat yleens\xc3\xa4 vain osittain ty\xc3\xb6stettyj\xc3\xa4, ne voivat joskus olla huolellisesti viimeisteltyj\xc3\xa4 ja hiottuja. Suurin osa megaliiteista tehtiin kivikaudesta pronssikauteen ulottuvalla ajalla, jolloin vallitsi varhainen maanviljelykulttuuri. Tunnetuimmat megaliitit tehtiin noin 1800\xe2\x80\x931500 eaa. L\xc3\xa4nsi-Euroopassa. N\xc3\xa4it\xc3\xa4 ovat Ranskan menhirit, Irlannin k\xc3\xa4yt\xc3\xa4v\xc3\xa4haudat ja Stonehengen kaltaiset kivikeh\xc3\xa4t._NEWLINE_Niin sanottujen korkeakulttuureiden kivit\xc3\xb6it\xc3\xa4 ei kutsuta megaliiteiksi. Megaliitteja on hajallaan monilla maailman alueilla, muun muassa Intiassa ja Koreassa. Suomessa Per\xc3\xa4meren rantamilla sijaitsevia, yleens\xc3\xa4 suorakaiteen muotoisia kivisi\xc3\xa4 j\xc3\xa4tinkirkkoja pidet\xc3\xa4\xc3\xa4n megaliittien tyyppisin\xc3\xa4 rakennelmina.\n_START_SECTION_\nMegaliittialueet\n_START_PARAGRAPH_\nMegaliittialueet ovat seutuja, joilla megaliitteja eli suurista kivist\xc3\xa4 tehtyj\xc3\xa4 rakennelmia esiintyy. Eri megaliittikulttuuriin liittyv\xc3\xa4t perinnetyypit (kivikeh\xc3\xa4t, koristelu jne.) n\xc3\xa4ytt\xc3\xa4v\xc3\xa4t levinneen eri keskuksista k\xc3\xa4sin._NEWLINE_Megaliitteja on l\xc3\xb6ydetty eniten L\xc3\xa4nsi-Euroopasta nimenomaan Atlantin rannikolta noin vuosilta 4800\xe2\x80\x932600 eaa. Megaliitteja alettiin rakentaa t\xc3\xa4nne pian maanviljelyn saapumisen j\xc3\xa4lkeen neoliittisen ajan alussa. Tuon ajan yhteiskunnat olivat p\xc3\xa4\xc3\xa4llikk\xc3\xb6kuntia, joissa monta kyl\xc3\xa4\xc3\xa4 oli liittynyt yhteen._NEWLINE_Megaliitteja on Englannissa, Irlannissa, Ranskassa, Pohjois-Saksassa, Puolassa, Tanskassa, Ruotsissa, Espanjassa, Portugalissa, Maltalla, Korsikalla, Sardiniassa, Italiassa ja Sisiliassa. Niit\xc3\xa4 on my\xc3\xb6s Gibraltarinsalmen etel\xc3\xa4puolella Afrikassa esimerkiksi Tunisiassa ja it\xc3\xa4isess\xc3\xa4 Algeriassa. My\xc3\xb6s Mykenen kulttuurin rakennelmia on tehty suurista kivist\xc3\xa4. Megaliitteja l\xc3\xb6ytyy muualtakin kuin Euroopasta, esimerkiksi Palestiinasta, Intiasta ja Kolumbiasta. Tunnettuja suuria kivit\xc3\xb6it\xc3\xa4 ovat P\xc3\xa4\xc3\xa4si\xc3\xa4issaaren patsaat.'